Jeg har været på OliNico af flere omgange og en enkelt gang på OliBistro, og hver gang har jeg været tilfreds. Denne gang tog min kæreste og jeg på OliBistro, for at bestille aftensmad en fredag aften kl. 21.00. Vi kommer ind af døren og spørger om de har et bord til to - det har de. Dertil oplyser servitricen - da vi står i døren, stadig med overtøj på - at vi kun vælge ribeye til hovedret. Det nikker vi ok til. Vi sætter os ned for at bestille. Min kæreste skal have ribeye og jeg vil gerne have oste. Der går 5 minutter før servitricen kommer ned og spørger om vi skal have ribeye. Jeg fortæller, at min kæreste skal have ribeye, men at jeg ikke skal - jeg vil bare gerne have oste. Til det siger hun, at vi jo allerede har bestilt to ribeye (som i da vi stod i døren og sagde ok til, at vi kun kunne vælge ribeye til hovedret) og at kokken derfor er fuld i gang med dem. Til det fortæller jeg, at jeg ikke er særlig sulten og ikke skal have ribeye. Så siger hun, at han jo er gået i gang og at den koster 135 kr. - alene for den ret. Det ender med, at jeg må tage ribeyen, selvom jeg ikke kan spise den og iøvrigt ikke bryder mig om ribeye. Vi kaster det i os og går meget skuffede derfra. Ingen fra personalet spørger til vores oplevelse og om maden var god. Ufattelig dårlig service. Det tyder på, at der er ALT for travlt, og at personalet har store udfordringer med kommunikationen. Vi kommer ikke igen!